open-index/open-wikipedia-markdown huggingface dataset:
Kocherbach

**Kocherbach** is e Dorf im Iwwerwald, wu heit zur Gemeinde Wald-Mischlbach im hessische Kreis Bergschdrooß ghert.

## Lag
Kocherbach ligt 3 km nerdlisch vun Wald-Mischlbach, im Dal vun da Kocherbach. Selli Bach endschbringt an da Tromm un fließt in Affolderbach in di Ulfebach. Di Gemaagung is 2,81 km² groß un liggt uf are Heh vun 381 bis 417 m iwwerm Meeresschbiggl. Sie is lånd- un forschdwärdschaftlisch gebrägt. Kocherbach beschdeht im Wesendlische aus änare Schroß, "Am Kocherbach", an derre di Haiser uffgereiht sin.

Paa hunnerd Meder siedweschdlisch vum Ort uf 413 m Heh liggt di Hofgrubb *Räthedell* (gschriwwe "Röthendöll"). Nach Weschde ugfähr in Kilomeder de Buggl nuff kummt ma in 498 m Heh zum Hof un zur Haisergrubb *Schdegglsberg*.

## Gschischt
Da Ort is 1320 als *Kochelbach* s erschdemol erwähnt worre. Vier Johr schbäder is da Nåme *Chocelbach* iwwerliefert un 1391/92 *Cocherbach*. Soin Nåme hots vun da Bach, an derre des Dorf åågelegt worre is.

Urschbringlisch is Kocherbach uff-m Territorium vum Kloschder Lorsch gelege. Selles is 1232 em Erzbischtum Moinz unnerschdellt worre. Ab 1461 hot Kocherbach dursch en Påndverdrag zur Kurpalz gekehrt, ab 1623 dånn widder zu Kur-Moinz. Des Dorf is bis 1837 vun Hitred (Hadderod) mitverwaldt worre, dånn vun Gare. Ab 1957 waas selbschdännisch un di Verwaldung waa in Affolderbach mit dabei. Di Selbschdännischkeit hot nur dreizäh Johr ghalde, bis sisch Kocherbach 1970 im Råhme vun da Hessische Gemeindereform Affolderbach ågschlosse hot, mitdemms 1972 zu Wald-Mischlbach zwångsoigemaindt worre is.

### Oiwuhnerendwigglung

Di Oiwuhnerdischde is 85 Oiwuhner/km².

## Kuldur
Di in de Johre 1964 bis 1967 errischde Dreifaldischkeitskärsch mid schräg abfallendem Dachdrauf un schbitzem Turm is e herausragendes un s Ortsbild prägendes Bauwerk. Sie enthält fimpf Fenschder vum Glasmoler Heinz Hindorf (1909 – 1990), wu aus Jena schdammt un in Mischelschdadt gewuhnt hot.

Wie di annere Därfer in da Gemeinde Wald-Mischlbach, hot aa Kocherbach seit de 1970er Johr e Dorfgemoinschaftshaus.

Di Kocherbäscher Kerwe wärd Ende Abril odder im Mai gfeiert.

## Quelle
### Lidaradur
* Peter W. Sattler: *Festschrift zur 750-Jahrfeier der Gemeinde Wald-Michelbach am 28. Mai 1988.* Gemeindevorstand Wald-Michelbach, Wald-Mischlbach 1988.

### Netzseide
* Kocherbach uf da Seit vun Wamiba
* Kocherbach im Hischdoarische Ortslexikon vum Låndesgschischdlische Informaziunssyschdem Hesse

### Änzlnochweis
Europas Rosengarten

**Rosegaade vun Europa** in Zwääbrigge in de Palz is e iwwer 50.000 m² großi Parkålaach, in der mehr wie 60.000 Roseschdeck vun 2.000 unnerschiedliche Sorde arrongschiert sin.

De Zwäbrigger Rosegaade is e Hauptsehenswürdischkeit in de Schdadt. Er gehert schun zu de greßere innerschdädtische Gardeålache in Europa, wonner aa mit dänne riesische absolutistische Schlossparks nät mithalle konn, die domols mää odder wännischer fließend ins Jachtrevier iwwergong sin. Immerhie isser es drittgreschde roine Rosarium vun de Welt.

De Park is 1914 vun de Prinzessin Hildegard vun Bayern ereffnet wor. Frieher ware do die herzechliche Hofgärde, weil Zwääbrigge aa e Herzochssitz war, wie ma heit noch om Schloss siehe konn.

De gonze Summer iwwer sieht de Besucher in de abwechslungsreich geschdaltet Szenerie vum Rosegaade e bunti Vielfalt vun Rosesorde, zwische Teiche, Gehelz un onnere Plonze. Om schänschte is die Zeit vun Mitte Juni bis Mitte Juli, wonn die mänschde Bliede uff sinn. Awwer nadierlich hängt des aa vum Wedder ab. In der Zeit sinn immer die *Zwäbrigger Rosedaa*.

De Rosegaade is awwer a schun im Friejohr schää, wonn die Frielingsblumme bliehe, un im April und Mai gehn dann immer widder onnre friehe Rosesorde uff. Von Mai bis September is on jedem Sunndamidda om drei e Uffiehrung aus de *Rosegaade-Konzertreih*. Besonners hervorzuhebbe sin noch de Wildrosegaade un die Sommlung vun historische Rosesorde, die es so schunscht nirchends uff de Welt gäbt.

## Weblinks
* Rosegaade Zwääbrigge

*Der Adiggel basiert uf are fraie Iwwersedzung vum Adiggel „[[:de:Europas Rosengarten|Europas Rosengarten]]“ aus de [[:de:|Daitsche Wigipedia]].**E Lischt mit de Audore un Versione is [https://de.wikipedia.org/w/index.php?title=Fraa_vun_Bensem&action=history do] zu finne *
Wingen an der Moder

**Wìnge** (franzesisch *Wingen-sur-Moder*, daitsch *Wingen*) isch e frànzesische Gemää ìm Département Bas-Rhin (Unnaelsass) in de Rechion Grand Est (bis 2015 Elsass).

D Gemää gheat zum  im Arrondissement .

## Gschìcht
Wìnge ìsch im Johr 718 s erschte Mol gnannt worre.

## Verwaldung
 vun Wìnge isch . Wìnge gheat zum Kommunalverbànd .

## Bevelkerungsentwicklung

## Dialekt
De lothringisch Dialekt vun Wìnge gheat zum Rhoifränkisch.

## Lideratur
* Michel Paul Urban: *Lieux dits. Dictionnaire étymologique et historique des noms de lieux en Alsace.* Édition du Rhin, Strasbourg 2003

## Weblink
* http://www.wingen-moder.com
* Wìnge uf cc-paysdelapetitepierre.fr

## Fußnote
Ellerstadt

**Ellerstadt** is ä schäänes Woidörfel und geheert zu de Vebandsgemää Wachrem un zum Landkreis Dergem.
Es hot ugfehr 2000 Oiwohner. Es gibt kä Metzgerei, awwer dodefohr uugfähr 15 Winzerbetriewe.

## Websaide
*
* Houmpäidsch vun Ellerstadt
Fraa vun Bensem

Di **Fraa vun Bensem** is e saagehafde Gschdald aus Bensem an da Bergschdrooß.

## Gschischdlisches

Di Fraa vun Bensem soll im Dreißischjährische Krieg de bayarische Drubbe en gehoime Weg in di Schdadt gezeigt hawwe, wie selle am 2. Dezember 1644 kumme sin un di feindlische frånzesische un schwedische Drubbe niedergemedzld un verdriwwe hawwe, wu Bensem am 20. November 1644 erowert ghatt hawwe.

Erschd viel schbäder is di Saag vun da Fraa vun Bensem entschdånne, uf die di ihrerseids erscht um di Mitt vum neinzehnde Johrhunndert nochgewiesene schbrischwärtlische Reddensaat *Hinnerum, hinnerum, wie di Fraa vun Bensem* zuriggeht. Dodemit beschreibt ma e gewissi Aat vun de Bensemer, uf Umwege un net uff-em diregde Weg zumne Ziel zu kumme. Offebaa geht di Reddensaat uff en Vorwurf zurigg, wu de Bensemer seit alder Zeit gemacht werd –   nochgewiese schun am Åfang vum seschzehnde Johrhunnert – daß  se immer *hinnenooch* odder *hinnerher*  käme (ma kann aa saare *hinnerher wie di alt Fassnacht*).

In are ånnere Quell (e Schreiwe vum Hepprumer (Heppenemer) Burggraf Gerhard vun Waldenburg an de Kurfärscht vun Moinz vum 31. Dezember 1625) wärd, nochdemm Kurmoinz während-em Dreißischhährische Krieg widder di Herrschaft iwwer s Schdaageburjer Åmd ågetrede hot un glei mid-a kadolische Gejereformaziun ågfange hot, berischt: *Nur an einem Ort sei die Sache der katholischen Kirche noch schlecht bestellt:* (bei de Bensemer), *die dem alten Sprichwort nach, allzeit hinden nach kommen.*

## Denkmol

Uff-m Joseph-Stoll-Blatz bei da Schdadtmihl schdeht e Denkmol als Brunnefigur, wu an se erinnert. Des Denkmol mit da Tonfigur vun da Fraa vun Bensem hot da Auerbacher Kinschdler Tilmann Zobel gschdaldt. Frieher waa an demm Blatz di Ald Schdadtmihl. 1910 hot ma se abgerisse. Di Pajkålag is am 30. Mai 1935 oigeweiht worre. Außer da zendrale Figur hot-s vier wasserschbeiende Låndskneschdmasge am Brunneschdock. Die sin, vun da Friedrischsfelder Schääzeigfabrik, ewefalls in Keramik ausgfiehrt. Da Brunne schdeht mitsam-da gånze kläne Pajkålag als Kuldurdenkmol unner Denkmolschutz.

## Gejewat

Boim Winzerfescht, demm Bensemer Hämat- un Woifescht, zieht di Figur vun da Fraa vun Bensem im Feschzug mit. In da Lokalzeidung, em Bergschdrääßer Åzeijer, hot se, iwwer 300 Johr noch ihrm erschde Uffdrede, e eijeni Kolumne ghatt, in derre se zum lokale Gschehe gridisch Schdellung genumme hot.

## In da Lideradur

Da Bensemer Mundaaddischder Joseph Stoll (1879 - 1956) hot in soim 1926 erschienene Buch *Zum Griwwele und Schiewele* mit Erzählunge un Gedischde im Bensemer Dialekt e Gedischt iwwer *„Die Fraa vun Bensem“* gschriwwe.

## Quelle
### Netzseide

* Kuldurdenkmäler in Hesse
* Werke vum Joseph Stoll

 

*Der Adiggel basiert uf are fraie Iwwersedzung vum Adiggel „[[:de:Fraa vun Bensem|Fraa vun Bensem]]“ aus da [[:de:|Daitsche Wigipedia]].**E Lischt mit de dordische Audore finn-da [https://de.wikipedia.org/w/index.php?title=Fraa_vun_Bensem&action=history do] *
Amnesia

**Amnesia** is en grusliches Videospiel fir de personelle Reschna vun Frictional Games.

## Handlung
Wann de õõfängschd zu schbiele wachschde in ner Bursch uff un weeschd grad net was laaft orra wer du bischd. Wann de weida laafschd finschd als n paar Zettl wo ebbes druff stehe dut un hosch Fläschbäcks. Longsam awwa sicha kriegscht doi Gedächtnis wida zurick un erfärscht Dinge die du eischentlich gar net wisse wolltschd.

## Webpeidsch
* Amnesia: The Dark Descent – offizielle Webpräsenz
* HPL2-Dokumentation mit Werkzeugen zum Erweitern des Spiels

## Noochwais
Weißer Käse

**Weiße Kees** (pälzisch), in da Kurpalz aa *Bibbeleskees*, uf Middelhessisch *Madde*, is en frischer, des heeßt ugereifder Kees aus da Millisch vun Kieh. 

## Herschdellung
Ma dud zur Millisch Millischsairebagdearie odder Lab odder aa beides dezu, damit se gerinnt un sisch di Molge vun de feschde Ådeile drennt. Dånn kummt-s in e Duch un di Molge wärd abdrobfe geloßt. Bei da induschdrielle Herschdellung verwendt ma dodefia e Zendrifug. Da Keesebruch, wie ma zu demm sescht, was iwwarisch bleibt, wärd duajsch e Sieb gedriggd. Dånn kummt noch Såhne dezu, je nochdemm wie viel Fedd ma drin hawwe will. Des sin normalerweis 10, 20 odder 40 Brozent.

## Vawendung
Weiße Kees ghert in da Pälzer Kisch äfach zu Gequellde dezu. Ma kånn aa en Keeskuche mit bagge. Odder ma dud e paa gude frische Kraider noi un ißd-n uff eme Schdiggl Brod.

Im Folgende wärd e Meglischkait beschriwwe, wie ma-n zubereide kånn:

## Rezebd
* 1 Pund Quark (20%)
* 1 Becher Sahne
* Salz
* Peffer

De Quark mit de Sahne ordentlisch verriehre (wischdisch: net so korz, un die Sahne langsam zugewwe, sunnschd hot mer glei so ä Brieh un des will mer jo net). Mer muss halt so lang Sahne dezu gewwe, bis der Kees die rischdisch Konsischdenz hot. Es soll kä Supp soi, awwer ach net so dick. Cremisch halt. Im Prinzip kennt mer ach noch sauri Sahne dezu gewwe, awwer es Originalrezebt is bloss mit Sahne. Wann der Kees die rischdisch Konsischdenz hot, dann mit Salz un Peffer abschmegge. Mer macht jo ach noch gern zu allem herzhafde ä Pries Zugger dezu, awwer muss ach net soi.
Die annere Zutade, wie Schnittlach, Pederle, Kimml, Zwiwwl usw. du isch persönlisch immer newedra schdelle un net glei in die Weiße Kees noiriehre. Es gebt jo ach Leit, wur kän Kimml wänn.
Eybergturm

De **Eyberchturm** schdeht uff'em Große Eyberch bei Dåhn in 513 m Heh. Er is e ungefähr 18 Meder hohi Schdahlkonschdruktion mit 86 Schdufe. Er hat acht Plattforme, die iwwer Schdahltreppe mitnonner verbunn sin, wo bei Gäevakehr e bissel eng sin. Die Bedde vun de Plattforme sin aus Holz.

Mittlerweil is drumerum de Wald ziemlich hoch gewachs, awwer ma hat e Dääl vum Panorama widder freigeschlaa, so dass ma e schääni Aussicht Richtdung Bärmesens unn a in de Wasgau ninn hat. In de Entfernung komma bei entsprechender Sicht es Kohlekraftwerk in Bexbach in gut 40 km Entfernung siehe, was de ästethische Indruck awwer eichentlich nät schdert.

Unnerhalb vum Turm is e klänni Schutzhitt, un e paar Bänk zum Ausruhe.

## Geschicht
Vor'm Zwätte Weltkriech hat do schun e Holzturm geschdonn, denne ma zu Vamessungsarbeide fa de Weschdwall benutzt hat. No'm Kriech honn die Fronzose uff de alte Fundamente denne Schdahlturm gebaut un vun 1952 bis 1957 als Radarschdation fa de Zwäbrigger Milidärfluchblatz verwend.

## Weblinks
Seit vun Palzpix mit schäne Fodos
NachDenkSeiten

Die **NachDenkSeiten** (pälzisch: Nochdengsaide) sinn en Weblog, wo bolidische unn wärdschafdlische Baidrääch gebrochd werre. dodebai werre Bolidische unn wärdschafdsbolidische Gschehnisse kridisch beowachded unn kommendiad. Bedriwwe werds Blog vum Albrecht Müller unn em Wolfgang Lieb. Saidem März 2011 is de Jens Berger, weller es Blog Spiegelfechter bedraiwe dud, en feschde Audor vun de NachDenkSeiten. De erschde Blogaidraach hot de Albrecht Müller am 30.November 2003 getädischd.

Jeede Werkdaach werd uff de NachDenkSeiten midd em Aidraach "Hinweise des Tages" uff Medienberischde zu gsellschafdlische, bolidische unn wärdschafdlische Theme vawiese unn monschmol aa kommendiad. Waidere Blogaidrääch gehe iwwer gsellschafdlische Endwigglunge, Aiflussnahme vun Konzerne unn annere Endwigglunge unn Eraischnisse, iwwer die kridisch berischded werd. Die NachDenSeiten sinn desweege als en Watchblog aizuordne, grad weege de kridische Beowachdung unn Kommendierung vun Vorkommnisse. Kridisch belinsd werre schbeziell die Lobbyorganisation INSM unn de Bertelsmann-Konzern weege ihre PR-Schdradegie unn ihre Aiflussnahm uff Bolidig unn Wärdschafd. Kridisch schdehe die Audore vun NachDenkSeiten vor allem de Ideologie vum Neoliberalismus gegeiwwer. Zurzaid beschäfdische sisch die NachDenkSeiten midd de Finonzkris unn ihre Folge unn kridisiere die Merkel fer ihrn Schbarkors. Gaschdaudore vun de NachDenkSeiten sinn Christoph Butterwegge, Heiner Flassbeck unn Gerd Bosbach.

## Zugriffszahle
Noch aischene Õõgaawe hawwe die NachDenkSeiten bai de Bunnesdaachswahl 2009 en Ååschdiig vun de täglische Leser vun 40.00 bis 67.000. Spiegel Online babbeld vun 25.000 Leser im Juli 2008. Bai de daitsche Blogcharts rõõschiare die NachDenkSeiten uff Platz 14 (31.Auguschd 2011).  Baim Innerned-Dienschd Ebuzzing befind sisch es Blog bai de aiflussraischde bolidische Weblogs uff Platz 2.

## Weblings
*Ling zu de NachDenkSeiten
Wiesbaden

**Wissbade** (amtlich *Wiesbaden*, Latein *Aquae Mattiacae*) is die Haubdschdadt vun Hesse. 
Wissbade liehd an de Mindung vum Mõõ in de Rhoi, geggeibber vun Määnz.

Mit sainre 280.000 Lait, die wu do lewe is Wissbade nooch Frongfort die greescht Schtadt in Hesse. S Statistische Bundesamt und de Bundeskriminalamt sind baide in Wissbade.

## Gschischd

Es erschde Mol erwähnt worre is Wissbade im Johr 823 als *Wisibada*. In äldere Quelle, bis ins 18. Johrhunnerd, isses oft noch mid korzem „i“ iwwerlifferd, wie heit noch im Dialegd.

## Websaide

* Houmpäidsch vun Wiesbade
Nha Trang

**Nha Trang** iss die greeschd Schdadt im Khanh Hoa, Vietnam. Ugfähr 392.279 Lait wohne im Dong Hoi unn er hot e Fläsch vun 251 km². Dodemit hot es ä Bevelkerungsdischd vun 1562 Oiwuhner/km² Nha Trang isch s fünftgreeschte Land in Khanh Hoa. Er grenzd an die drai Ninh Hoa, Cam Lam, Dien Khanh unn an des Siedschinesische Meer.

## Gallarie

Datei:Khanh Hoa Center of Political and Cultural Events.JPG|Raadhaus
Datei:Hon Chong from Co Tien beach.JPG|Hon Chong Felse
Datei:Nha Trang, Long Son pagoda.jpg|Long Son Pagod
Datei:Hanging cabins to Vinpearland.jpg|Vinpearl Cable Car


## Weblings

*Nha Trang - Wikivoyage
Kastanienberg (Begriffsklärung)

**Keschdebersch** isch de Nåme vun mehrere Bersch in de Palz:
* Keschdebersch in Weisrem
* En Auslaifer vum Deifelschdää bei Derkem
* De Bersch, uf demm des Herz-Jesu-Kleschderle in Naischdadt liggt un - ebbes waida owwe - die Keschdebursch, bessa bekond unnam Nome Hambacher Schloss
Ludwigshafen-Oppau

**Obba** (amtlisch *Oppau*) is änna vunn de äldeschde Schdaddeile vunn Ludwichshafe un is zu Edischm durch ä Boohnschien vunnannana abdrennt. 

## Gschischd
Obba hat 2008 soin 1200 jährisches Beschdehe ghabd. Also do wurd Obba des erschde mol im Lorscher Kodex erwähnd. Schädsungsweise isses schunn älda. Ma däf nedd vagesse dass Obba mol Staddreschde g´habd hot. 

## Sejnswirdischkaide
Ansunschde gibds in Obba ä Museum üwwa Nadurkunnde im Rahdhaus unn ähfach schäne Flegge in de Naddur. Do gibds de Baggaweiha, des Willersinnfroibahd unn dem Kohl sei Haus. Edischm hot newa dem Schulzendrumm ach noch ä Gümnasium. Uff die drai Schule gehn die maischde Kinna in Obba, Edischm unn de Pingschdwed. Annsunnschde gibds in Edischm de Strigglaweiha, der is awwa oft ganz schää foll mid Laid. Die Pingschdwed is noch neddemol 30 Joa alt.

In Obba hods noch di Freiwillisch Feierwehr.

## Weblinks

* Oadsgronig
* Museum Obba

## Änzlnochwees
Grein (Neckarsteinach)

**Grein** is e Dorf im siedweschdlische Odewald, im hessische Kreis Bergschdrooß, wu hait zu Neggerschdånisch ghert.

## Geografie

Grein ligt in de Berge vum Bundsandschdå-Odewald uf are Heh vun ugfähr 360&nbsp;m i. NN. Di Gemajkung reischt vun 250 bis 480&nbsp;m Heh. Dursch Grein fließt di Greiner Bach, wu ins Schdånischdal entwässert. Noch Weschde is Grein dursch e Schdrooß mit Schäna verbunne, noch Siede iwwer Daaschberg mit Neggerschdånisch.

## Gschischt

1326 is Grein s erschde mol erwähnt worre. Grein waa e Lehe vum Bischtum Worms an di Landschade vun Schdånisch in Neggerschdånisch. Am 23. März 1779 hot da halwe Ord gebrennt. 1971 is Grein im Råhme vun da hessische Gebiedsreform an Neggerschdånisch kumme.

### Oiwuhnerendwigglung

## Kuldur

Paddnerort vun Grein is seit 1991 soin Nåmensvedder Grein an da Donau in Owwereschdreisch.

Di *Greiner [[Kerwe]]* is meischdens in da erschde Julihälft. Ende März, Åfang Abril mescht Grein mit, wann quer dursch de Odewald hirschdorische *[[Lärmfeuer|Lärmfaier]]* ågezindt werre.

## Lidaradur
* Maria Lilek-Schirmer: *Greiner Geschichte aus schriftlichen und mündlichen Quellen geschöpft. Festschrift zur 675-Jahr-Feier in Grein vom 6. - 8. Juli 2001.* Grein 2001. (60 S.)

## Quelle
* Hischdoarisches Ortslexikon
* Schdadt Neggerschdånisch

### Änzolnochweis
Storrbachtal

Im **Storrbachdal** is e aldi Triftschdreck erhall geblib beziehungsweis widder inschdond gesetzt wor, so dass des jetzt e Denkmal defier is, wie frieher im Pälzerwald die Holzwertschaft betribb wor is.

De Storrbach is e Zufluss vum Salzbach, der widerrum in die Wieslauter fließt, wo bei Neuburch in de Rhoi mind.

## Entschdehung

Uffem Gemänegebiet vun Lemberch is zwische 1835 und 1838 uf 938 m Läng e Triftkanal ågeleet wor, der beim Abtransport vun Schdämm aus de umliechende Wälder e großi Hilf war. Die Gechend zwische Braunsberch, Hohe Lischd un Glashitt war un is praktisch komplett vun Wald beschdonn, un ufgrund vum karge Bodde un de viele steile Häng is e onnerie Nutzung aa nie in Frach komm. Domols war die Palz jo bayrisch, un die Bayern honn emol e gegreecheldi Waldnutzung ingefiehrt, mit Ferschder un so. Gescheide Wäge hat's om Åfang awwer noch nät gäb, do hat sich so e Triftkanal ågebott. Ab'em Salzbach hatt ma donn kää besonnerie Ålach mää gebraucht, weil der aa so genuch Wasser gefiehrt hat.

Es Holz is noh Hinnerweidedal getrift wor. Dort hats Sächewerge un e gut passierbari Fernschtroß (die heidisch B10) gäbb, so dass die Verarweidung un de Abtronsport vun de ferdiche Bredder un Balke gewährleischt war. 

## Inschdondsetzung
Die Ålach is seit 1863 nimmi benutzt wor, longsom vafall un vun Schlomm zugedeckt wor. 1878 is e richdisches Schrdresel durchs Dal gebaut wor, mit dämm sogar Däle vum Kanalbauwerk iwwerbaut wor sin, des jo mit de Schdroß ohnehin sinnlos wor is. Die Zeite honn sich geännert gehatt. Um 2000 rum, als aa die Amis die Lacher im Wald drumerum uffgäbb hatte, is in mehrjährischer Arweid die alt Schdreck teilweis widder freigeleet wor. Seitdäm is meischdens ämol im Johr e Vorfiehrung vum Forschd, wo ma die Ålach nochemol in Funktion siehe konn.

## Funktionsweis
Es Hauptprobläm vum Trifte in so äm klänne Bächel is, dass eigentlich nie genuch Wasser drin is. Deshalb baut ma alle 80 bis 100 m sogenonnte Rumple, des sin Schdufe, hinner dänne sich es Wasser e bissel schdaut, so dass e brauchbarie Wasserdief erreicht werd. Es soll aa vermied werre, dass die Schdämm zu schnell de Kanal runnerschieße, weil des beide nät gutdue det. Die Schdämm borzle nochher iwwer die Rumpel, un des rumpelt halt. Dann gäbt's Klause, des sin Schleuse, die ma uff un zumache konn, wie ma's grad braucht. Un dehinner Stauweiher, wo ma e gewisser Wasservorrat rauslaafe losst, wonn's mit'em Trifte losgehe soll.

## Siehe aa
Fleßer

## Websaide
* Sommlung vun Fodos un zugeherische Erläuterunge bei de VG Bärmesens Lond
Wolfgang Schulte

Dr. **Wolfgang Schulte** (* 30. September 1947 in Padaborn) ist en daitsche Bolitika vun de SPD. Vun 1993 bis 2001 isser Owwabirschameeschda vun Ludwichshafe gewesse.

## Lewe

Noch seim Abidua 1967 hot er Rschd unn Volkswerdschafd in Minschda unn Kiel schdudiad. 1973 isser in die SPD eingetrede. Sein Abschluss hot er 1976 gemochd, dodenooch hot er e Zait long an de Uni in Kiel gschaffd. 1978 hot er sain Dogder gemochd.

Vun 1977 bis 1979 hot er en beim Inneminischderjum vun Schleswich-Hollschdää geschaffg. Donoch isser als Refarend noch Bonn gange zu de SPD-Fragzjon im Bunnesdaach. Vun 1981 bis 1985 war er doo als Midarwedda im Finanzminischderjum. Vun do hot en die SPD vun Ludwichshafe zum Noochfolga vum Günther Janson als Dezanend fer Sozjales und Juchnd gehold. 1991 isser Birschermeeschda geworre. Zum 1. Juli 1993 isser donn noch em Riggdridd vum Werner Ludwig Owwabirschameeschda vun Ludwichshafe geworre.  

## Owwerbirschameeschda

In sainre Amdszaid hot er versuchd, die Schdadt un soi Verwaldung zu modernisiere. Dodebai hot er sisch awwer ned nur Fraind gemochd. Alle vora aus seinre aischene Padai hotter viel Widerstond kriegt, net zuledschd dennewegge, wail er net so gud mid de Pälzer umgehe konnd. Als Owwerbirschameeschda hot er aa die ald Walzmiel in ä erfolgraisches Eikaafszendrum mit em diregde S-Bahn-Aaschluss umbaue losse.

Im Johr 2000 hot er donn uff ä Kandidadua für die diregd Wahl zum Owwerbirschameeschda 2001 verzischd. Haid dut er in Ludwichshafe als Reschdsaawald schaffe.
Marlene Dietrich

**Marlene Dietrich** (* am 27. Dezemba 1901 in Schönebersch (haid en Ordsdeel vun Balin); † 6. Mai 1992 in Paris; aischndlisch *Marie Magdalene Dietrich* is ä Schauschbielarin un Sängeren gewesse, die aus Daitschlond kumme is, awwer 1939 die US-ameriganisch Schdaatsbirschaschafd onahm.

Newwer de Hildegard Knef unn de Romy Schneider zählt se zu den greschde waiblische Legende, die de daitsche Film hervorgebrachd hot unn die aa indanazjonal beriemd worre sinn. Zu ihrm Markezaische sinn ihr lange Bää, ihr diefi, rauchisch-erotisch Schdimm unn die von ihr ofd getrachene Hoseaaziesch. Do hot se massgewlisch begetrache, dass die Dinga in de 1930er Johr fer Fraue salonfähisch worre sinn. 

Ihr Karrier hot Marlene Dietrich als Schauschbielarin am Deada unn in Schdummfilme in de Goldene Zwanzischa in Balin begonne. Ihrn indernazjonale Durchbruch hot se 1930 mit de Haubdroll vun dem Film Der Blaue Engel g'habd. Zamme mit dem Reschissör von Sternberg is se donn am Aafang vun de 1930er Johr in die USA gange, wo se mit seinre Reschie unn an de Sait vum Gary Cooper des Drama *Marokko* gedreht hot, fer des se ä Nominierung frt de Oscar als beschdi Hauptdaschdellarin erhalde hot. Mit Filme wie *Shanghai-Express* (1932) unn *Der große Bluff* (1939) hot se sisch als de erschde daitsche Filmschdaar in Hollywood edabliard.

Während de Nazi-Zaid in Daitschlond hot se sisch gewaigat, die Brobaganda vun de Nazis zu unnerschditze. Stattdesse hot se sisch während em Zwedde Weltkriesch bei de Truppebedraiung vun de Amis engaschiad, indem se fer die amerikanische Soldade gsunge hot unn die Laid in de Lazaredde bsucht hot. Noch em Kriesch wurd ihr dodefier die Fraihaidsmedallje dursch de Präsident vun de Vaainischde Schdaade verliehe.

Ab de 1950er Johr stand se iwwawieschnd als Sängerin uff de Biehn unn hot weltwaide Erfolge gfaiad. Zu ihre beriemdeschde Lieda zählen *Isch bin vun Kopp bis Fuß auf Liebe eingschdelld*, *[[Lili Marleen]]*, *Isch hab’ nochn Koffa in Balin* unn *Saach mer, wo die Blume sinn*.

Noch de Dreharwaide zu ihrm ledschde Film *Schöner Gigolo, armer Gigolo* (1978) hot se ihr Karriere aus gsundhaitlische Gründe beendet. Bis zu ihrm Tod im Johr 1992 hot sie zuriggezooche in ihrer Pariser Wohnung g'lebd.
Quadrat (Geometrie)

In de Geomedrie ist ä **Kwadrad** ä ganz schbezjelless Boligon, nämmlisch ä ewenes, konwexes unn reschlmässisches Vieregg. Des Kwadrad is en Sonnerfall vum Barallelogramm unn vum Drabez, es is sowohl ä Reschdegg als auch ä (Raud). Fer die Konschdruksjon vummä Kwadrad reischd imma ä änzischie Agab, z.&nbsp;B. die Läng vunnere Sait odda vun de Diagonal. 

Kwadrade sinn aa die Begrenzungsfläsche vumme (Werfl). 

## Eischnschafde

Fer alle Kwadrade dud gelte:
* die via Seide sinn glaich long: es is somid *glaichseidisch*
* die via Innewinkel sinn imma gleisch: es is somid *gleischwingelisch* (alle Wingel sinn 90°)
* es hot via Simmedrieachse: die beiden Saidensimmedrale unn die beide Diagonale
* es is aa punktsimmedrisch
* die beide Diagonale sinn glaisch long, halwiere änanna unn schdehe uffänanna senkreschd
* de Schniddpunkt vun de Diagonale is aa noch de Umkrais- unn de Inkraismiddelpunkt vum Kwadrad.
* der Fläscheinhold vum Umkrais is dobbld so groß wie der vum Inkrais.

## Formelsammlung

## Weblinks

* Animierdie Lernsegwenz (Konschdrugzjon, Umfong, Fläscheinhold)
Muttermilch

**Muddamilich** is die vun Fraue als Nahrung fer ihr Saigling gebildeti Milich. Des vun de Milichdriese broduzierde Segred werd u'gfär 24 bis 48 Schdunne noch de Geburd vun de waiblisch Bruschd gebildet. Des Fiddere vum menschlische Baby iwwer die Bruschd werd als Schdille bezaischnd, des Beende dovun als Abschdille. Bei de Diere heeße dieselwe Vorgäng Saige unn Absetze.

## Wordherkunfd
Des Wort „Muddamilich“ (*lac maternum*) is noch net so ald unn kam erschd im Zammehang mit de Schdill-Kampagne im 18. Johrhunnad in de allgemaine Gebraach, um die Midda aazuresche, ihr Kinna selwer zu schdille, anschdadd se äänere Amme zu iwwergewe. Muddamilich is dem Begriff „Frauemilich“ unnergeordnt, der bezaischnd aa die Milich vun fremde Midda. Friea wurd haubdsäschlisch des Wort „Waiwamilich“ (*lac muliebre*) gebrauchd. Liebfrauemilich dagege hot nix mit de Muddamilich zu due, des is de Nam vumme daitsche Woi.

## Einzelnachweise
Steinmetz

En **Schdäämedz** (lat.: ) is en Handwerka unn duhd Nadurschdää, Bedongschdää unn Kunschdschdää mid Werkzaisch unn Maschine bearweide. Soin Schwerpunkt is dodebai die handwerklisch, geomedrisch unn bauteschnisch Ärwed noch vorgegewwene Plän. 

En Schdääbildhaua hot (in Daitschlond) faschd die glaisch Ausbildung (die erschde zwee Johr zamme mid de Schjdäämedz), dut awwer mehr gschdaldarisch schaffe. 

Der Schdäämedz ist äner vun de äldeschde Berufe iwwerhaubd. Frieha hots uff faschd jedre Bauschdell Schdäämedze gewwe, awwer haid liege die Schwerpunkde vum Beruf im Schaffe vunn Grabschdää, in de Reschdaurierung vunn alde Bauwerge unn in de Gaddegschdaldung.

## Weblings
Wasser

**Wassa** is ä schemischi Vabindung aus de Elemende Sauaschdoff unn Wassaschdoff. Wassa is uff de Weld die äänzisch schämisch Vabindung, die in de Nadur als Flissischkaid, als Feschdkerba unn als Gas vorkumme dut. Dodebai duht mer de Ausdrugg *Wassa* fer de flissische Zuschdand verwenne. Im feschde Zuschdand duht mer vun Ais, im gasfermische Zuschdand vun Wassadampf schbreche.

 

### Wordherkunfd

Des Word „Wassa“ kummd vum aldhochdaidsche *wazzar* unn bedeit do „des Faischde, Fließende“. Die indogermanische Ausdrigg **wódr̥* unn **wédōr* sinn schunn in Tegsde vunn de Hedida aussem 2. Jahrdausnd v. Chr. nochwaisba. Äänlische Werder finne sisch aa in annere indogermanische Schbrooche widda, z.&nbsp;B. 
* Germanisch: dt. *Wasser*; engl. *water*; isl. *vatn*
* Keldisch: schott. *uisge* (vgl. Whisky); ir. *uisce*
* Slawisch: russ. вода (*woda*, vgl. Wodka); pol. *woda*; obersorb. *woda*

Awwer aa de aldgrieschisch Begriff ὕδωρ, *hydor*, „Wassa“, von dem sisch die ganze Fremdwerda mitm Worddeel *hydr(o)*- ablaide, gheerd zu dere Wordfamilje.

## Nˑwais
Vung Tau

**Vung Tau** iss die greeschd Schdadt im Ba Ria-Vung Tau, Vietnam. Ugfähr 303.244 Lait wohne im Vung Taui unn er hot e Fläsch vun 140 km². Dodemit hot es ä Bevelkerungsdischd vun 2306 Oiwuhner/km² Nha Trang isch s fünftgreeschte Land in Ba Ria-Vung Tau. Er grenzd an die drai Ba Ria, Long Hai unn an des Siedschinesische Meer.

## Weblings
Englische Sprache

Die **englisch Schbrooch** (korz *Englisch*, aichni Schraibwais *English)* iss e germanischi Schbrooch, wu urspringlich uff de Britische Insle behaimad iss, die zum weschtgermanische Zwaich gheert.
De Name vun de Schbrooch dud sich vun de hisdoorisch Reschion unn vum Volg vun de Angle ablaite.
Im Vaglaich zu ehre nägschde Vawande aus em weschtgermanische Zwaich, d.&nbsp;h. vor allem vun de friesische Schbrooch unn em Niererdaidsche, hot die englisch Schbrooch im Laaf vun de Zaid starge Sunnerendwigglunge ausgebild, wu se haid vun alle nohe vawande Schbrooch daidlich abhewwe.

Im Laaf vun de Johrhunnadde hot sich Englisch bis haid zu änner Weldschbrooch endwiggeld, die wu haid waider verbraid uff de Ärd iss, als jeri anneri Schbrooch uff dere Weld.
Es Englische werd in de Schule vun viele Länner als erschdi Fremdschbrooch unnerrichd unn iss aa die offiziell Schbrooch vun de määschde Organisatione. Viele vun denne nutze näwer Englisch awwer aa noch annere Schbrooche.

In Englische Tegschde werd es glaiche Alfabet wie im Ladainische benutzd.

## Die englischschbroochisch Weld

Haidzedaa dunni weldwaid iwwer 340 Millione Mensche Englisch als Muddaschbrooch babble.
Dodezu kumme dann noch die Zwäddschbroochla dezu dere ehr Zahl uugfähr zwische 200 Millione unn waid iwwer 1 Milliadde Mensche bedraad.

## Amtsschbrooch

In folgende Lända is Englisch die Amtsschbrooch. Hinnedro is die Anzahl vun **Muddaschboochla** gegewwe, sofern ma se kenne.

Englisch is außadem ä Amtsschbrooch vun de Afrikanische Union, de Organisation Amerikanischer Staate, de UNASUR, de EU unn ääni vun de sechs Amtsschbrooche vun de Verainde Nadsione.

## Nachweise
Feuer

Unner **Faia** vaschdehd mer die Flammebildung, die baim Vabrenne unner Abgab vun Wärm unn Lisch entschdehe dut. Die Voraussetzunge fers Endschdehe unns Aufreschderhalde vumme Faia sinn ä Madrial des brenne dut, ä Ogsidazjonsmiddl wie de Sauaschdoff aus de Lufd unn die nodwendisch Dembradur, um zinde zu kenne.

Des Erzaische vun Faia g'heerd zu de wischdische Kuldurdeschnigge vun de Menschhaid. Des Nutze unn schbäda aa des Behersche vum Faia war en bedaidnde Schridd bai de Menschwerdung unn is schbädeschdns sait de Jungschdääzaid en feschde Beschdanddeel vun alle Ziwilisazjone uff de Weld.

De Begriff Faiaownd dut zwaa noch Faia klinge, hot awwer ä annerie Herkunfd.

## Weblinks

* wissenschaft.de - Urahn des heimischen Herdes
Curitiba

]

**Curitiba** iss die greeschd Schdadt in Sid-Brasilje, Haubtschdadt vun Paraná (Bundesschdaad). Ugfähr 1.8 Milliune Lait wuhne in Curitiba unn es hot e Fläsch vun 435 km².

Di Pordugiese hawwe di Schdadt 1693 gegrindt. Di Universidade Federal do Paraná in Curitiba, 1913 gegrindt, is di äldscht Uni vun Brasilje. Curitiba ligt uf em Primeiro Planalto Paranaense (da erschde Hochewene vun Paraná).

## Schdadtblanung
Curitiba is fä soi leischdungsfähisches Nahverkehrssischdem mid eijene Busschbure uf de Haubdverkehrsschdrooße un Dobbelgelenggbusse bekånnd. Di Haldeschdelle sin heescher gelegde Rehre mid eme Åigang fä Behinnade. Unnerm Nåme „Faróis do Saber“, Leischttirm vum Wisse, hot ma Bildungszendre wie Biblothege un kuldurelle Oirischdunge gschaffe, wu alle offe zur Verfiegung schdehne. Di vorbildlisch Schdadtblanung werd innernational åerkannd.

## Ziele fä Turischde – Auswahl
* Aussischdstuam Torre Panorâmica
* Oscar-Niemeyer-Museum (Kunschdmuseum)
* Park *Passeio Público*
* Di Parklandschafd *Parque Tanguá*
* Bodånischer Gadde
* Ópera de Arame

## Galerie


Datei:Bus Stops 3 curitiba brasil.jpg|Tibische Bushaldeschdell mid Dobbelgelenggbusse
Datei:Museu Oscar Niemeyer 2 Curitiba Brasil.jpg|Oscar-Niemeyer-Museum
Datei:Rua xv curitiba.jpg|Schdrooß Rua XV
Datei:Southern Brazil in the Winter.jpg|Winder im Barigui-Park
Datei:Universidade Federal do Parana 3 Curitiba Parana.jpg|Uni
Datei:Ópera de arame - Curitiba.jpg|Theader Ópera de Arame
Datei:PacoDaLiberdadeCuritiba1.JPG|Paço da Liberdade
Datei:ParkParqueTanguaCuritiba.jpg|Tangua-Park
Datei:Curitiba PR - panoramio (6).jpg|Iwwerbligg
Datei:Centro Historico Curitiba (4401512832).jpg|Hischdorisches Zendrum


## Weblings

* https://web.archive.org/web/20140626034932/http://www.curitiba.pr.gov.br/ 
* http://www.curitiba-brazil.com
Eva Lohse

**Eva Lohse** (* 23. Januar 1956 in Ludwichshafe) is ä daitschi Bolidikarin vun de CDU. Im Mai 2001 is se in diregde Wahl vun de Ludwichshafene Birscha zur Noochfolgarin vum Wolfgang Schulte als Owwerbirschameeschdarin vun Ludwichshafe g'wääld worre unn vum erschde Janua 2002 bis zum 31. Dezember 2017 waa se die Amdsinhawerin. Vun 2006 bis 2016 hot se aa noch de Voasitz vum Vaband vun de Reschjon Rhoi-Negga ghat. 2015 bis 2017 waa se Bräsidendin vum Deitsche Schdäddedag. Die Krischddemogradin Eva Lohse waa es erschde un oinzische Schdaddowwerhaubd vun Ludwichshafe said 1945, des net vun de SPD waa. Sie ist vahoirad unn hot zwee erwachsne Deschda.

## Weblinks

* Websaid vun Ludwichshafe
Säugetiere

Die **Saigedier** (Mammalia) sinn ä Unnergrubbierung (Klass) vun de Wirbldiere. Zu ihre haubdsäschlische Merkmale g'heerd des Saige vun ihrm Nochwugs mit Milich, die in de Milichdriese vun de Waibscher broduziad werd. Die maischde Saigedier hawwe ä Fell aus Haare unn ä glaischwarmi Dembradur vun ihrm Kerba, des mocht se zimmlisch uabhängisch vun de Dembradur in ihre Umgewung. Mid wennische Ausnahme bringe die Saigedier ihrn Nochwugs lewnd uff die Weld. Saigediere sinn an Lond am ardenraigschde vabraided, awwer's dut aa welsche in de Lufd unn im Wassa gewwe. 

2003 wurde in de Weld iwwer 5400 vaschiedne Arde vun Saigedier erfassd. Sie werre in drai Unnerklasse aigedeeld: die Aialegende Ursaischa odda Gloagedier (Protheria) wie's Gerdldier, die Baidlsaischa (Metatheria) wies Kängaruh unn die Heare Saigedier (Eutheria), zu denne aa de Mensch zähle dut. Die schbezjell Rischdung vun de Zooloschie, die sisch mid de Forschung iwwer die Saigedier befassd, werd wisseschafdlisch als Mammalogie bezaischnd.
Alles

De Begriff **alles** g'heerd zu de Wordgrupp vun de Pronome unn dut ä vorhanneni, awwer net genau definierbari Aazahl vun Dinge bschraiwe. In de Alldagsschbrooch is "alles" des Gegedeel vun *[[nix]]*. Alles hot de allergreegschde Umfong unn glaischzaidisch die kläänschd inhaldlisch Bschdimmung im Vaglaisch mit annere Begriffe.

In de Alldagsschbrooch dud mer haid *alles* in de Reschl im Sinn vun änre greeschdmeglische Ozahl verwenne. Des *Alles* kann dodebai so verschdanne werre, dass werklisch jedes Ding, des vun ebbes vorhanne is, domit bezaischnd werd. Dohea kummd "alles" aach als Bschdanddeel vun annere Werder wie Allesklewa odda Allesfressa vor. Des Word Weldall dut aa vun „alles“ abschdamme, wail es sisch bis in die Uhendlischkaid ausschdregge dut unn dodemit alles, was exisdiere dut, beinhalde soll.

## Wordherkunfd

*Alles* geht uff de Begriff *all* zurigg, des uff de indogermanisch Schbrochworzl *al-* (wagse) beruhe dut. In friare Zaide hot mer des *alles* aa in de Bedaidung vun *imma* verwend, woraus im pälzische des *alls* geworre is.

Die Begriff "alla, gehma" unn "allez hopp" kumme awwer net vum "alles"; die kumme ausm "aller" (gehe) ausm franzesische.
Tee

De **Tee** (, []), is ä haisses Geddräng, bai dem mer kochend Wassa uff die Blädder, Knoschbe, Bliede odder Schdängl vun de Teeplanz gieße dut.

Im Tee sinn, je noch Planzedeel (In de Knoschbe am maischde), bis zu 4,5 % Coffein drin, des zu de Schdoffklass vun de Alkaloide g'heerd. In friehere Zaide wurd de Werkschdoff im Tee noch als *Thein* odder als *Teein* bezaischnd, midlerwail weeß mer awwer, dass des es glaische is wie im Kaffee. 

Im waidere Sinn werd als **Tee** jedes Gedräng bezaischnd, bai dem mer haiß Wasser uff unnerschiedlisch e Planzedeele gieße dut. Dodezu g'heere aa die Kraidertees und Frischdetees.

Sain Urschbrung hot die Teekuldur in Asie, bsunnerschd in Schina unn Innje. Noch Europa isser am Aafang vum 17. Johrhunnerd kumme.
Hambach (Begriffsklärung)

**Hambach** ischn Oadsnome:

* Hambach onde Woischdroß, n'Oadsdeel vun Naischdad onde Woischdroß in Rhoilond-Pals
* Hambach bai Diez, Gmoind im Rhoi-Lahn-Grais in Rhoilond-Pals
* Hambach bai Kobuasch, n'Oadsdeel vunde graisfraiji Schdad Kobuasch, Baijan
* Hambach bai Diddlbrunn, n'Oadsdeel vunde Gmoind Diddlbrunn, Londgrais Schwoinfuad, Baijan
* Hambach bai Niederzier, n'Oadsdeel vunde Gmoind Niederzier, Grais Dire, Noadrhoi-Weschdfale
* Hambach bai Taunusschdää, n'Oadsdeel vunde Schdad Taunusschdää, Rhoigau-Taunus-Grais, Hesse
* Una-Hambach, n'Schdaddeel vun Hebbene, Grais Beaschschdroß in Hesse
* Owa-Hambach, n'Schdaddeel vun Hebbene, Grais Beaschschdroß in Hesse
* Hàmbàch, Gmoind im Gromme Elsaß, Frongraisch
* Hombach, Gmoind im Département Moselle, Frongraisch

**Hambach** ischde Nome vun Schlessa:
* Hambacha Schloss in Naischdad onde Woischdroß
* Schloss Hambach in Niedazier

**Hambach** ischn Gwessanome:
* Hambach, ling'g Zufluss vum Buchebach bai Winnende im Rems-Mua-Grais, Bade-Wiaddebeasch
* Hambach, reschde Zufluss vum Klingebach baim Oadsdeel Hailbeasch vunde Gmoind Bihlazell im Londgrais Hailbronn, Bade-Wiaddebeasch
* Hambach, ling'g Zufluss vunde Sulm im Oadsdeel Willsbach vunde Gmoind Owasulm im Londgrais Hailbronn, Bade-Wiaddebeasch
Goethe-Gymnasium Germersheim

Es **Goethe-Gymnasium** in Germersche (korz: GGG) isses änzigschd Gymnasium in Germersche. Es is 1825 gegrindet worre, awwer die Schulgschichd in Germersche is viel älter. Schunn 1594 hots en lateinische Schulmääschder gewwe un schunn 1490 en Menchslehrer. Es heidiche GGG is iwwer die Johre in verschiedenschde Gebeide unnergebrocht gewest, bis 1962 es heidiche Gebeide gebaut worre is. In ledschder Zeit sinn mänschdens so um die 1000 Schiler an derre Schul. Geleidet werd se seit 1999 vum Dr. Meißner.
Russia Today

**Russia Today**, korz **RT** is en russische Auslondssenda im Besidz vun de russische schdaadlische Auslondsnochrischdeagendur Ria Novosti midd Sidz in Moskau. Der Senda is uff en indernadsionales Publikum ausgerischd, Desweege werda in englischa Schbrooch ausgschdrahld, is awwa aa uff Arawisch, Schbonisch unn Russisch empangbar. 

Es Ziel vun Russia Today isses, alde Vorurdääle unn Klischees iwwer Russlond abzebaue unnem innernadsionale Publikum die russische Sischdwais uff viele Gschehe daidlisch ze mache. Russia Today soll ze em CNN unn BBC glaischwerdische Sender ausgebaud werre. Uffgrund vun de annere Aasischde vun de Bridde unn de Amerikåner schdelld de Sender ä schdargi Konkurrenz zu de wesdlische Medie dar. 

Russia Today dudd reschelmäßisch Nochrischde iwwer Russlond unn die Welt in de Beraische Bolidig, Wärdschafd, Schbord unn Kuldur bringe, Korznochrischde werre efders unne oigeblended. Deswaidere find mer Dokumendarfilm, haadsäschlisch iwwer Russlond, awwa aa iwweronnere Theme.Es gebbd jeede Daach Korzdokumendadsione iwwer ää russischi Reschion, welle de Daach lond wiedahold werre. Aa Polidmagazine Talkshows unn Debadde werre ausgschdrahld.

Gegrinded worre is de Sender am 15. Sebbdemba 2005. RT dudd iwwer 20 Sadellide unn Kaawl sende, in Daitschlond RT zwar nedd vun alle Haushalde empange werre, awwa z.&nbsp;B. iwwer KabelBW unn nim Netz vun NetCologne. Derzaid schaffe 500 russische unn ned-russische Midarwaider uff de gonze Weld bai RT unn Korrespondendebüros in London, New York City, Paris, Kairo unn Jerusalem.

RT hot midd 2 Millione Zuschaua im Verainischde Keenigraisch AlJazeera als de maischdgsehene englischschbrochische Auslondssenda abgeleesd. In Amerika is RT midd 50 Miillione Zuschaua de zwäddmaischdgsehene Auslondssenda noch BBC News. RT-Videos uff YouTube sinn maischdgsehene Nochrischdevideos uff YouTube.

## Kridigg
RT werd vun wesdlischa Said vorgeworfe "Kreml-traie" Berischaschdaddung zu bringe unn dodemid in Zammehång midd de õõgeewlisch unnerdriggde Pressefraihaid gebrochd. Kridisierd werd aa, dass "Verschwerungstheoredigga" wie Christoph Hörstel als Kommendadore heråågezooche werre unn em Wikileaks-Grinda Julian Assange ä Pladdform zer Verfiechung gschdelld werd.

## Websaide
*Websaid vun Russia Today
*YouTube-Kanal vun Russia Today
Rehbach

De **Rehbach** is än u'gfär 29 km lange Bach in de Vorderpalz, der vun Weschde in de Rhoi minde dut.

## Valauf

De Rehbach hot kää aischeni Quelle, er trennt sisch in Naischdadt an de Woischroß vum Schbayabach noch links ab. Wie mär ufgrund vun de naisde Forschunge oonämme därf, waa des uaschbringlisch ä gonz noamali Bachbieschung, die wo äm Landschafdsgfälle gfolschd is, ohne Abzwaischung Schbayabach. Ärsch die Reema hän, wail daßse in Schbaya Wassa gebraachd hän, die Abzwaischung gschaffe un dodemid zwää Driddl vum Wassa abgelaidd noo Schbaya - de Schbajabach waa gschaffe. Un de Rehbach als es - jezad - gläänare Gwässa hod soi Quell valore. 

Hinner Naischdadt dut er erschd noch Oschde unn schbäda noch Nordoschde fließe. Dodebai kummt er dursch die Gemainde Haßloch, Beel-Igglem, Schiwwerschdadd, Limburschahof unn Naihofe. Zwische Aldrib und Ludwichshafe dut er vun links in den Rhoi minde.

## Zufliss
Die wischtigschde linke Zufliss vum Rehbach sinn der Mußbach, der zwische dem glaischnamische Naischdadder Ordsdeel unn Haßloch minde dut, unn de Schdääbach, der bai Schiwwerschdadd in de Rehbach fließt. Vun reschds kummt vor allm de Ranschgrawe. Der kummt wie schunn de Rehbach ausm Schbayabach und dut im Oschde vun Limburschahof-Rehhitt in de Rehbach.

## Gschischd
De Rehbach wurd schunn im Middlalda im damalische Dorf Winzinge, des is haid ä Schdadtverdel vun Naischdadt, noch links ausm Schbayabach abgelaid. Bai Haßloch und Igglem isser u'gfär 8 km long in zwee newwernanner laafende Arm uffgedeeld, die des Aadriebswassa fer die erdlische Miele und Segwerk geliefert hänn. Am siedlische Arm, dem aischndlische Rehbach, sinn noch drai vun denne Aalache erhalde. 

1981 wurd en große Deel vun dem Gebied zwische Naischdadt unn Schbaya, wu de Schbayabach unn de Rehbach durchfließe, zum *Londschafdsschudsgebied Rehbach-Schbayabach* erklärt.
Hambach an der Weinstraße

**Hambach** (aa *Hambach an de Woischdrooß*; amtlisch *Hambach an der Weinstraße*) is nadierlisch vor allem dujsch soi Hambacha Schloß un des fä di Demogradie bedeidende Hambacha Feschd weidhie bekånnt. Es is en Ord an de Woischdrooß, un seid 1969 de greeschde Ordsdeil vun Neischdadt. Er hot 5570 Oiwuhner (2009).

## Geografie
Hambach ligt am Rand vun de Rhoiewene zua Haad. 

## Gschischd
De Ord is schun im Johr 865 s erschde Mol erwähnt worre, unnerm Nome *Haganbach*. Di Urschbringlisch drei Ordsdeile Owwer-, Middel- un Unnerhambach sin schun vor långem zammegewachse. Des Hambacha Feschd, di Freiheidskundgewung uf em Hambacha Schloß, hot 1832 schdaddgfunne. 1969 is des bis dohie selbschdännischd Doaf zu Naischdadt oigemaindt worre. E gonzi Zeid lång hawwe di Hambacher widder e Selbschdännischkeid ågschdrebt.

## Wärdschafd
Vun großer Bedeidung is in Hambach de Woibau. Di Lage traare di Nåme *Feier*, *Kaiserschduhl*, *Käjschbersch*, *Rämerbrunne* un *Schloßbersch*. In de Berge wachse viel Keschde, vun denne jo aa de Keschdebersch mid em Hambacha Schloß, de Keschdeburg, soin Nome hot. Uf sellem Bersch beschdeht 80 Brozend vum Wald aus Keschdebääm. Im milde Klima gedeihe awwer aa Mandle, Feige un Zidrusfrischde gud. Hambach is en schdaadlisch åerkannder Erholungsord.

## Kuldurelles
### Feschde
* Am 1. Mai un am erschde Maiwocheend find s Annerbacher Feschd schdadd.
* Di Jagowuskerwe wärd immer am ledschde Juliwocheend gfeierd.

## Netzverweis
* Indernetpräsenz vun Hambach: www.hambach-weinstrasse.de
Ruchheim

**Ruchem** (amtlisch *Ruchheim*) is seit 1974 än Stadtdäl von Ludwigshafe.

Im Ortszentrum gibt es es Ruchemer Schloss ("Schlössel").
Richtung Oggerschem hot de Fußballverein "SV 1925 Ruchem" ä Schmuggstickel hiegschdellt:
De neie Kunschdraßeplatz.
De TV Ruchem, die Handballer un Tennisler, hänn ihr Sportstätt Richtung "Uhlebusch" (=Fußgännem)
Außerdem gäbbts die Astrid-Lindgren Grundschul, zwä Kinnergaade, die katholisch und die evangelisch Kärsche un e freiwillische Feierwehr.
Uff de Vogelwies kann mer schä sitze und die Veggel beobachte.

## Weblings

* Ruchheim

## Änzlnochwees
Law Dome Summit

**Law Dome Summit** is e australischi automatischi Weddersdation. Sie is 1986 gebaad un ereffned worre. Die Sdation lieschd im Inland vun de Queen Mary Coast uff`m andargdische Kontinent. Die Koordinade sin 66° 43&#x2032; 47&#x2033; S, 112° 50&#x2032; 5&#x2033; O odder dezimal -66.7296, 112.8348. LDS liechd in ännre Heh vun 1.366 Meder. Orde in de Näh: Law Dome (AUS), Dome Concordia (F/I).
## Quelle
* AMRC & AWS: Automatic Weather Stations - 2012
Leffl (Kinschdler)

**Leffl** is en bekånnde Kinschdler, weller uff YouTube nai in Pälzisch sinkronisierde Ausschnidd vun bekånnde Film vereffendlischd. Je noch Video werre debai ää odda mehrere Persone sinkronisierd. Die naisinkronisierde Pälza bringe luschdischi Schbrisch, wobai 's gonze en naia Kondegschd griehd unn dedorsch noomol ä gewissi Komik uffdrede dudd. 

## Star Wars uff Pälzisch
Bai Star Wars uff Pälzisch werre Ausschnidd aus 3 äldschde Episode (IV-VI) genumme unn immer ää Person nai sinkronisierd. In de erschde 13 Videos werd de Darth Vader sinkronisierd, in Folge 14 de Jabba. Die Videos sinn laida geleschd worre, wail die Krutze rund um George Lucas wie die maischde Filmevermarkter die Krätz grigge wenn ihr Filmmaterial irgendwo a wenns nai synchronisiert is zu finne is.

## Der Herr der Rieslinge: Die Geleerten
Es Treffe vum Kroad un dem Hausmeschda:
*De Kroade guggt uff die Wand. Uff eh mol kummt vun hinne ä Stimm „awwa nix õõlonge!" De Kroad dreht sich um un sieht n Bongart mit fettische Hõõr dohocke „ Un Knecht alles klar?“ „Bischd du de Hausmeschda?” „Hest jetzard Fäsilidie Mänädscha.“ „Des is mir Worschd!“ „Bischd du n Rus?“ „Ne isch bin vun Kroatsien. Vun Schblidd!“, seschd de Kroad. „Owowo Reschbeggd her!“, dudd de Fäsilidie Mänädscha antworre, „die sin gud Kadholisch die Kroade!“ De Kroade laaft zum Schwert un dut es in die Hand nemme, un seschd, „n scheenes Schwert hier.” De Kroade inschpiziert des Schwerd un ihm fällt uff, „awwa da fehlt doch n Stick!“ doderauf antworred de Hausmeschda mit nem schräge Grinse „läschd jetzard die Finger weg!“ Zornisch wie n Kroad halt is schmettert de Kroad des Schwert uff de Bode „Leck mich om Arsch!".
*

## Inanned
Leffl soin Kanal uff Juutjub
Tschechien

**Tschechie** (amtlisch: Tschechischi Republig, tschechisch: Česká republika) isn demogratische Binneschdaad in Middloiroba unn dut die drai hisdorische Länner Behme, Mähre unn Tschechisch-Schlesje umfasse. Die Amtsschbrooch in ganz Tschechie ist Tschechisch.

Nachbarlänner vun Tschechie sinn Pole im Norde, die Slowakai im Oschde, Eestraisch im Siede unn Daitschlond im Weschde unn Norde. Die Hauptschdadt unn aa die greegschd Schdadt im Lond is Prag.

## Gschischd

Die Tschechisch Republig is am 1. Januar 1993 durch die Dailung vun de Tschechoslowakai entschdannde. 1999, acht Johr noch de Uddleesung vum Warschaua Pakt, is Tschechie Mitglied in de NATO geworre. Am 1. Mai 2004 isses de Oirobäisch Union beigetrete.